

ที่ นศ 74101(สภา)/ว31 องค์การบริหารส่วนตำบลเขาพระบาท

ม. 6 ต.เขาพระบาท อ.เชียรใหญ่

จ.นครศรีธรรมราช 80190

1 สิงหาคม 2557

เรื่อง ประชาสัมพันธ์กำหนดวันนัดประชุมสภาองค์การบริหารส่วนตำบลเขาพระบาท

เรียน กำนัน ผู้ใหญ่บ้าน ตำบลเขาพระบาท

อ้างถึง หนังสือองค์การบริหารส่วนตำบลเขาพระบาท ที่ นศ 74101(สภา)/ว28 ลงวันที่ 24 กรกฎาคม 2557

สิ่งที่ส่งมาด้วย ระเบียบวาระการประชุมฯ จำนวน 1 ฉบับ

ตามที่ประธานสภาองค์การบริหารส่วนตำบลเขาพระบาท ได้เรียกประชุมสภาสมัยสามัญ สมัยที่ 3 ประจำปี พ.ศ. 2557 ตั้งแต่วันที่ 1 สิงหาคม พ.ศ. 2557 เป็นต้นไปและได้ทำประกาศแจ้งให้ทราบแล้ว ตามรายละเอียดหนังสือที่อ้างถึง นั้น

ประธานสภาองค์การบริหารส่วนตำบลเขาพระบาท ขอเรียนว่า นายกองค์การบริหารส่วนตำบลเขาพระบาท ได้เสนอญัตติร่างข้อบัญญัติงบประมาณรายจ่ายประจำปี 2558 และเรื่องอื่นๆ เพื่อให้สภาองค์การบริหารส่วนตำบลเขาพระบาทพิจารณา จึงนัดประชุมสภาองค์การบริหารส่วนตำบลเขาพระบาท สมัยสามัญ สมัยที่ 4 ครั้งที่ 1/2557 ประจำปี พ.ศ. 2557 ในวันที่ 7 สิงหาคม 2557 เวลา 09.00 น. ณ ห้องประชุมสภา- องค์การบริหารส่วนตำบลเขาพระบาท

เพื่อให้การดำเนินการประชุมสภาฯ เป็นไปตามระเบียบกระทรวงมหาดไทยว่าด้วยข้อบังคับ การประชุมสภาท้องถิ่น พ.ศ.2547 แก้ไขเพิ่มเติมถึง(ฉบับที่ 2) พ.ศ.2554 ข้อ 24 วรรคสอง ที่กำหนดให้ประธานสภาท้องถิ่นประชาสัมพันธ์กำหนดวันนัดประชุม เวลา สถานที่ประชุมและเรื่องที่จะนำเข้าที่ประชุมสภาท้องถิ่นเพื่อให้ประชาชนทราบและเข้าฟังการประชุมด้วย จึงได้แจ้งกำหนดนัดประชุมสภา ตามวัน เวลาและสถานที่ดังกล่าว เพื่อประชาสัมพันธ์ให้ประชาชนทราบและขอเชิญร่วมรับฟังการประชุมสภาด้วย

จึงเรียนมาเพื่อทราบและประชาสัมพันธ์ต่อไป

ขอแสดงความนับถือ

(นายกานต์ แก้วกาญจน์)

ประธานสภาองค์การบริหารส่วนตำบลเขาพระบาท

สำนักงานปลัดอบต.

ฝ่ายกิจการสภา

โทร. 0-7535-4356 ต่อ 12

โทรสาร. 0-7535-4356 ต่อ 16

[www.khaophrabat.go.th](http://www.khaophrabat.go.th)